CELEX: 52020PC0140
Language: da
Date: 2020-03-27
Title: Forslag til EUROPA-PARLAMENTETS OG RÅDETS AFGØRELSE om ændring af afgørelse (EU) 2020/265 for så vidt angår justeringer af de beløb, der tilvejebringes under fleksibilitetsinstrumentet for 2020, til håndtering af migration, tilstrømningen af flygtninge og sikkerhedstrusler, til øjeblikkelige foranstaltninger i forbindelse med covid-19-udbruddet og til styrkelse af Den Europæiske Anklagemyndighed

EUROPA-KOMMISSIONEN
            Bruxelles, den 27.3.2020
            COM(2020) 140 final
            2020/0050(BUD)
            Forslag til
            EUROPA-PARLAMENTETS OG RÅDETS AFGØRELSE
            om ændring af afgørelse (EU) 2020/265 for så vidt angår justeringer af de beløb, der tilvejebringes under fleksibilitetsinstrumentet for 2020, til håndtering af migration, tilstrømningen af flygtninge og sikkerhedstrusler, til øjeblikkelige foranstaltninger i forbindelse med covid-19-udbruddet og til styrkelse af Den Europæiske Anklagemyndighed
            
               
         
         
            
               BEGRUNDELSE
            
            
               
                  Europa-Parlamentet og Rådet besluttede den 27. november 2019 på forslag fra Kommissionen at anvende fleksibilitetsinstrumentet til at tilvejebringe et beløb på 778,1 3 mio. EUR til udgiftsområde 3 (Sikkerhed og medborgerskab).
               
            
            
               Kommissionen fremsætter i dag forslag til ændringsbudget (FÆB) nr. 1/2020
                  1
               , som bl.a. omfatter en generel forøgelse af forpligtelsesbevillingerne under udgiftsområde 3 på 423,3 mio. EUR til at dække de behov, der er opstået som følge af det stigende migrationspres i Grækenland, finansiere øjeblikkelige foranstaltninger, som er nødvendige i forbindelse med covid-19-udbruddet, og dække en forøgelse af Den Europæiske Anklagemyndigheds (EPPO) budget.
            
            
               I overensstemmelse med artikel 14 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  2
                foreslås det i nævnte FÆB at anvende den resterende samlede margen for forpligtelser, der er til rådighed fra 2018, til den migrationsrelaterede budgetforøgelse (350 mio. EUR). Det resterende beløb, som ikke er omfattet af anvendelsesområdet for den samlede margen for forpligtelser (73,3 mio. EUR), nødvendiggør en yderligere anvendelse af fleksibilitetsinstrumentet.
            
            
               Nærværende forslag ledsager derfor FÆB nr. 1/2020 med det formål at tilsvarende forøge det beløb, der tilvejebringes via fleksibilitetsinstrumentet, og samtidig udvide formålet med anvendelsen. 
            
            
               Den justerede anvendelse af fleksibilitetsinstrumentet vil beløbe sig til 851,4 mio. EUR (i stedet for 778,1 mio. EUR) til udgiftsområde 3.
            
            
               Med dette forslag til afgørelse om anvendelse ændres afgørelse (EU) 2020/265 af 27. november 2019
                  3
               .
            
            
               Følgende tabel indeholder en ajourført oversigt over de betalingsbevillinger, der foreslås tilvejebragt via fleksibilitetsinstrumentet:
            
            
               (i mio. EUR, i løbende priser)
            
            
                     
                        År
                     
                  
                  
                     
                        Fordeling af betalingsbevillinger i forbindelse med anvendelsen af fleksibilitetsinstrumentet i 2020
                     
                  
               
                     
                        2020
                     
                  
                  
                     
                        450,7
                     
                  
               
                     
                        2021
                     
                  
                  
                     
                        342,2
                     
                  
               
                     
                        2022
                     
                  
                  
                     
                        42,4
                     
                  
               
                     
                        2023
                     
                  
                  
                     
                        16,1
                     
                  
               
                     
                        I alt
                     
                  
                  
                     
                        851,4
                     
                  
               
               2020/0050 (BUD)
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om ændring af afgørelse (EU) 2020/265 for så vidt angår justeringer af de beløb, der tilvejebringes under fleksibilitetsinstrumentet for 2020, til håndtering af migration, tilstrømningen af flygtninge og sikkerhedstrusler, til øjeblikkelige foranstaltninger i forbindelse med covid-19-udbruddet og til styrkelse af Den Europæiske Anklagemyndighed
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  4
               , særlig punkt 12,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Fleksibilitetsinstrumentet skal gøre det muligt at finansiere nøje fastlagte udgifter, der ikke kunne finansieres inden for de lofter, der var til rådighed for et eller flere udgiftsområder i Unionens almindelige budget.
            
            
               (2)Loftet for det årlige beløb, der er til rådighed under fleksibilitetsinstrumentet, er på 600 000 000 EUR (2011-priser), jf. artikel 11 i Rådets forordning (EU, Euratom) nr. 1311/2013
                  5
               , eventuelt forhøjet med de bortfaldne beløb, der stilles til rådighed i henhold til stk. 1, andet afsnit, i samme artikel. 
            
            
               (3)Den 27. november 2019 vedtog Europa-Parlamentet og Rådet afgørelse (EU) 2020/265
                  6
                med henblik på at anvende fleksibilitetsinstrumentet til at tilvejebringe 778 074 489 EUR i forpligtelsesbevillinger til udgiftsområde 3 (Sikkerhed og medborgerskab) for regnskabsåret 2020 til finansiering af foranstaltninger inden for migration, flygtninge og sikkerhed.
            
            
               (4)Forslag til ændringsbudget nr. 1/2020
                  7
                omfatter en forøgelse af forpligtelsesbevillingerne under udgiftsområde 3 på 423,3 mio. EUR. Ud af dette beløb tilvejebringes 350,0 mio. EUR til yderligere udgifter med henblik på at håndtere migrationspresset i Grækenland ved anvendelse af den samlede margen for forpligtelser, jf. artikel 14 i Rådets forordning (EU, Euratom) nr. 1311/2013. Det resterende beløb på 73,3 mio. EUR er ikke omfattet af anvendelsesområdet for den samlede margen for forpligtelser og kræver derfor en yderligere anvendelse af fleksibilitetsinstrumentet for 2020. Det er også nødvendigt at tilpasse den vejledende betalingsprofil. 
            
            
               (5)Afgørelse (EU) 2020/265 bør derfor ændres.
            
            
               (6)Denne afgørelse om at anvende fleksibilitetsinstrumentet bør vedtages samtidig med ændringen af budgettet for 2020, da anvendelsen af fleksibilitetsinstrumentet gør det muligt at finansiere visse foranstaltninger ud over et loft i den flerårige finansielle ramme. For at sikre sammenhæng med den pågældende ændring af budgettet for 2020 bør nærværende afgørelse træde i kraft på dagen for offentliggørelsen —
            
            
                     
                  
                  
                     
                  
               
               VEDTAGET DENNE AFGØRELSE: 
            
            
               Artikel 1
            
            
               I afgørelse (EU) 2020/265 foretages følgende ændringer af artikel 1:
            
            
               i stykke 1, første afsnit, erstattes "778 074 489 EUR" med "851 374 489 EUR", og andet afsnit affattes således: "Det beløb, der er omhandlet i første afsnit, anvendes til at finansiere foranstaltninger til at afhjælpe de aktuelle udfordringer vedrørende migration, tilstrømningen af flygtninge og sikkerhedstrusler samt den aktuelle sundhedskrise i Den Europæiske Union som følge af covid-19-udbruddet og til at dække Den Europæiske Anklagemyndigheds stigende behov."
            
            
               stk. 2, første afsnit, litra a) og b), affattes således:
            
            
               "a)
                     450 702 108 EUR i 2020
            
            
               b)
                     342 205 134 EUR i 2021".
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  
                        COM(2020) 145 af 27.3.2020.
               
               
                  
                     (2)
                  
                        EUT L 347 af 20.12.2013, s. 884.
               
               
                  
                     (3)
                  
                        EUT L 58 af 27.2.2020, s. 51.
               
               
                  
                     (4)
                  
                        EUT C 373 af 20.12.2013, s. 1.
               
               
                  
                     (5)
                  
                        Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (6)
                  
                  
                        Europa-Parlamentets og Rådets Afgørelse (EU) 2020/265 af 27. november 2019 om anvendelse af fleksibilitetsinstrumentet til finansiering af øjeblikkelige budgetforanstaltninger for at klare de aktuelle udfordringer vedrørende migration, tilstrømningen af flygtninge og sikkerhedstrusler (EUT L 58 af 27.2.2020, s. 51).
                  
               
               
                  
                     (7)
                  
                        COM(2020) 145 af 27.3.2020.